חברת אוריין קיימה שני מפגשים ללקוחותיה בנושא תכנית שער עולמי וזאת לאור עדכונים והתפתחויות בתחום. במסגרת "אוריין קמפוס" לקחו כ-150 מלקוחות החברה חלק בימי עיון שמקיימת החברה למען לימוד והתמקצעות בתחומים הקשורים לעבודה. המפגשים נפתחו בהרצאה של מנהל תחום המכס באוריין, מר גדעון רצר, שהרצה על שער עולמי והשפעתו בקרב יצואנים ויבואנים.
יום העיון נעשה בשיתוף פעולה עם עו"ד גיל נדל, שנתן טיפים מעשיים על דברים שכל יצואן צריך לדעת. כמו כן, הוזמנה ליום העיון עו"ד אליס אברמוביץ, שותפה במחלקת מיסוי עקיף וסחר בינלאומי במשרד איתן מהולל ושדות, אשר נתנה סקירה על מילוי תצהיר יבואן.
ההרצאות זכו להתעניינות רבה בקרב המשתתפים, לאחר ההרצאות הופנו שאלות רבות למרצים.
מחברת אוריין נמסר כי "אנו נמשיך לקיים ימי עיון יזומים, על מנת להעשיר את לקוחותינו במידע על עניינים מקצועיים שוטפים".